Dié verbete alleenloper, wat sy saai loopbaan as boekhouer prysgegee het, wil nie as hippie getipeer word nie. Isolasie beteken vir hom ’n terugkeer na onopgesmuktheid, om eerlik en na aan die aarde te lewe. ’n Weldoener wat die gemeenskap dien, wil hy ook nie wees nie. Dus draai hy sy rug op die mensdom se waardes en stelsels, sy meisie, en sy pa wat hom nie meer herken nie. Hy verpes die teerpad wat mense bring.
Lennet beland in ’n benarde situasie en moet ’n koue nag buite deurbring. Die veranderlikheid van die elemente weerspieël sy wispelturige gemoed, die ongereptheid sy eie onpeilbare ruigtes. Hy verdwaal in ’n uiterlike én innerlike wildernis waar geheime vermolm.
Die daggaboer verken die dilemma van die eietydse Suid-Afrikaner wat ’n diepgewortelde versugting na ’n eie plekkie in die son met vrese oor plaasmoorde probeer versoen. Elemente van die sielkundige riller laat die leser soms wonder op watter stasie Lennet verkeer, of hy sy eie produkte misbruik.
Die verhaal rank vol ragfyn, sintuiglike beskrywings van die natuur, eksistensie en klassieke musiek. Die skrywer toon ’n besondere aanleg om karakters in humoristiese dialoog te laat lééf.
Daily Mail berig die vrou was so besig op haar foon dat sy nie opgemerk het die hyser beweeg reeds toe sy daarin klim nie.
Op die video, wat eerste op die Chinese webtuiste Iqiyi gelaai is, kan gesien word ’n ander vrou ontsnap van die gevaarlike situasie, want sy klim nie in die foutiewe hyser nie.